ddrg/super_eurlex huggingface dataset:
FI Euroopan unionin virallinen lehti L 207/13

KOMISSION PÄÄTÖS,

tehty 4 päivänä kesäkuuta 2004,

kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 sovellettavista korjauskertoimista

(2004/509/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EY, Euratom) N:o 723/2004 (2), sekä erityisesti näiden henkilöstösääntöjen liitteessä X olevan 13 artiklan toisen kohdan,

sekä katsoo seuraavaa:

(1) Neuvoston asetuksella (EY, Euratom) N:o 64/2004 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 2003 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet.

(2) Viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti.

(3) Olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,

ON PÄÄTTÄNYT SEURAAVAA:

Ainoa artikla

Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 alkaen liitteen mukaisesti.

Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää.

Tehty Brysselissä 4 päivänä kesäkuuta 2004. Komission puolesta Erkki LIIKANEN Komission jäsen

(1) EYVL L 56, 4.3.1968, s. 1.

(2) EUVL L 124, 27.4.2004, s. 1.

(3) EUVL L 10, 16.1.2004, s. 1.

(4) EUVL L 308, 25.11.2003, s. 25.
(3)

Jotta jäsenvaltiot voisivat antaa tällaisia lupia, on tarpeen säätää kyseisten direktiivien täytäntöönpanoa koskevista säännöistä, jotka kattavat etenkin lupien myöntämistarkoitukset ja -edellytykset, siemenpakkausten pakkausmerkinnät ja viljelykasvien siementen osalta niiden määrät. On myös asianmukaista, että kun kyseessä on muuntogeenisestä organismista johdettu lajike, muuntogeenisellä organismilla on oltava yhteisön lainsäädännön mukainen hyväksyntä markkinoille saattamista varten.
2004/323/EY: Euroopan parlamentin ja neuvoston päätös, tehty 30 päivänä maaliskuuta 2004, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, 3 kohdan mukaisesti



Virallinen lehti nro L 104 , 08/04/2004 s. 0112 - 0112



Euroopan parlamentin ja neuvoston päätös, tehty 30 päivänä maaliskuuta 2004, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, 3 kohdan mukaisesti (2004/323/EY) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta(1), ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002(2), ottavat huomioon komission ehdotuksen, sekä katsovat seuraavaa: (1) Euroopan unioni on perustanut Euroopan unionin solidaarisuusrahaston ("rahasto") solidaarisuuden osoittamiseksi suuronnettomuuksien tuhoista kärsivien alueiden väestölle. (2) Malta jätti 10 päivänä marraskuuta 2003 hakemuksen rahaston varojen käyttöön ottamiseksi myrskyn ja tulvien aiheuttamien suurtuhojen johdosta, Espanja jätti 1 päivänä lokakuuta 2003 hakemuksen tulipalojen aiheuttamien suurtuhojen johdosta, ja Ranska teki samoin 26 päivänä tammikuuta 2004 tulvien aiheuttamien suurtuhojen johdosta. (3) Marraskuun 7 päivänä 2002 tehdyssä toimielinten sopimuksessa määrätään, että rahaston varoja voidaan ottaa käyttöön enintään miljardi euroa vuosittain. (4) Maltan myrsky ja tulvat syyskuussa 2003, Espanjan metsäpalot kesällä 2003 ja Etelä-Ranskan tulvat joulukuussa 2003 täyttävät Euroopan unionin solidaarisuusrahaston varojen käyttöön ottamisen edellytykset. OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2004 otetaan käyttöön Euroopan unionin solidaarisuusrahaston varoja 21916995 euroa maksusitoumusmäärärahoina. 2 artikla Tämä päätös julkaistaan Euroopan unionin virallisessa lehdessä. Tehty Strasbourgissa 30 päivänä maaliskuuta 2004. Euroopan parlamentin puolesta Puhemies P. Cox Neuvoston puolesta Puheenjohtaja D. Roche (1) EYVL C 283, 20.11.2002, s. 1. (2) EYVL L 311, 14.11.2002, s. 3.
2004/155/EY: Euroopan Parlamentin ja Neuvoston päätös, tehty 18 päivänä joulukuuta 2003, joustovälineen varojen käyttöön ottamisesta Irakin kunnostamisen ja jälleenrakentamisen hyväksi 6 päivänä toukokuuta 1999 tehdyn toimielinten sopimuksen 24 kohdan mukaisesti



Virallinen lehti nro L 054 , 23/02/2004 s. 0001 - 0002



Euroopan Parlamentin ja Neuvoston päätös, tehty 18 päivänä joulukuuta 2003, joustovälineen varojen käyttöön ottamisesta Irakin kunnostamisen ja jälleenrakentamisen hyväksi 6 päivänä toukokuuta 1999 tehdyn toimielinten sopimuksen 24 kohdan mukaisesti (2004/155/EY) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(1) ja erityisesti sen 24 kohdan, ottavat huomioon komission ehdotuksen(2), sekä katsovat seuraavaa: (1) Thessalonikissa 19 ja 20 päivänä kesäkuuta 2003 pidetyn Eurooppa-neuvoston kokouksen johdosta komissio esitti, että yhteisön osuus Euroopan myöntämästä tuesta olisi 200 miljoonaa euroa vuosina 2003-2004. Tästä 40 miljoonaa euroa otettaisiin käyttöön vuonna 2003 ja 160 miljoonaa euroa vuonna 2004. (2) Vuodelle 2004 ehdotettua määrää ei ollut sisällytetty varainhoitovuoden 2004 alustavaan talousarvioesitykseen. Tämän vuoksi komissio on esittänyt, että 160 miljoonaa euroa sisällytetään talousarvioon ATE 2004:n oikaisukirjelmällä 1 tätä tarkoitusta varten perustettuun uuteen budjettikohtaan (momentti 19 08 07). Euroopan parlamentti ja neuvosto hyväksyivät 24 päivänä marraskuuta 2003 pidetyssä neuvottelukokouksessa tämän oikaisukirjelmän, jonka nojalla uuteen budjettikohtaan "Irakin kunnostamis- ja jälleenrakennusapu" otetaan 160 miljoonaa euroa ja joustovälineen varoja otetaan käyttöön 95 miljoonaa euroa, OVAT TEHNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2004 (jäljempänä "vuoden 2004 talousarvio") otetaan käyttöön joustovälineen varoja 95000000 euroa maksusitoumusmäärärahoina. Näitä varoja käytetään Irakin kunnostamiseen ja jälleenrakentamiseen tarkoitetun tuen rahoittamiseen. Tämä rahoitusnäkymien otsakkeen 4 (ulkoiset toimet) mukainen tuki sisältyy vuoden 2004 talousarvion uuteen momenttiin 19 08 07. 2 artikla Tämä päätös julkaistaan Euroopan unionin virallisessa lehdessä samanaikaisesti vuoden 2004 talousarvion kanssa. Tehty Strasbourgissa 18 päivänä joulukuuta 2003. Euroopan parlamentin puolesta Puhemies Pat Cox Neuvoston puolesta Puheenjohtaja Gianluigi Magri (1) EYVL C 172, 18.6.1999, s. 1, sopimus sellaisena kuin se on muutettuna Euroopan parlamentin ja neuvoston päätöksellä 2003/429/EY (EUVL L 147, 14.6.2003, s. 25). (2) Ei vielä julkaistu virallisessa lehdessä.
(2)

Hyväksyessään Bulgariaa ja Romaniaa koskevat komission etenemissuunnitelmat Kööpenhaminan Eurooppa-neuvosto hyväksyi sen, että taloudellisen tuen myöntämisestä Unkrin tasavallalle ja Puolan kansantasavallalle 18 päivänä joulukuuta 1989 annetulla neuvoston asetuksella (ETY) N:o 3906/89 (2) käyttöön otetun Phare-ohjelman tuki samoin kuin asetuksella (EY) N:o 1268/1999 käyttöön otetun maatalouden ja maaseudun kehittämisen erityisen liittymisohjelman (Sapard) tuki ja asetuksella (EY) N:o 1267/1999 (3) perustetun liittymistä edeltävän rakennepolitiikan välineen (Ispa) tuki näille kahdelle maalle jaetaan suhteessa 30/70.
(5)

On tarpeen määritellä täsmällisesti ne vastuut ja tehtävät, joita salmonellasta vastaavalla yhteisön vertailulaboratoriolla ja jäsenvaltioiden vastaavilla vertailulaboratorioilla on direktiivillä 2003/99/EY ja asetuksella (EY) N:o 2160/2003 perustetussa uudessa sääntelyjärjestelyssä. Salmonellasta vastaava yhteisön vertailulaboratorio on harjoittanut erityisesti elävään siipikarjaan liittyvää toimintaa, eikä sen työohjelmaa vuodelle 2004 ole syytä muuttaa. Kyseiselle yhteisön vertailulaboratoriolle ja salmonellasta vastaavalle jäsenvaltioiden vertailulaboratorioille osoitettavia uusia toiminta-aloja olisi siksi sovellettava vasta 1 päivästä tammikuuta 2005.
NEUVOSTON PÄÄTÖS,

tehty 28 päivänä kesäkuuta 2004,

Burkina Fason pyynnöstä liittyä AKT-valtioiden sokeria koskevaan pöytäkirjaan

(2004/527/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa,

ottaa huomioon komission ehdotuksen,

sekä katsoo seuraavaa:

Burkina Faso on AKT-EY-kumppanuussopimuksen sopimuspuolena oleva AKT valtio, ja se on marraskuussa 2000 pyytänyt osallistua mainitun pöytäkirjan määräyksiin.

Burkina Fason pyynnön tarkastelu on osoittanut, ettei maa ole sokerin nettoviejä eikä pysty harjoittamaan pysyvästi sokerin vientiä.

Tämä päätelmä on aiheellista toimittaa kirjeellä Burkina Fasolle,

ON PÄÄTTÄNYT SEURAAVAA:

Ainoa artikla

Burkina Fason pyyntöä liittyä AKT-EY-kumppanuussopimuksen AKT valtioiden sokeria koskevaan pöytäkirjaan nro 3 ei hyväksytä.

Liitteenä oleva kirje lähetetään Burkina Fasolle.

(1) EYVL L 317, 15.12.2000, s. 269.

LIITE

Brysselissä

Arvoisa herra

Minulla on kunnia viitata 8 päivänä marraskuuta 2000 päivättyyn kirjeeseenne, jossa pyydetään liittymistä AKT-valtioiden sokeria koskevaan pöytäkirjaan. Euroopan yhteisö on tarkastellut pyyntöänne AKT-valtioiden sokeria koskevan pöytäkirjan liitteenä olevan yhteisen julistuksen mukaisesti ja tehnyt sen päätelmän, että Burkina Faso ei voi tällä hetkellä pysyvästi täyttää pöytäkirjan mukaisia velvollisuuksia. Aiemmissa tapauksissa mahdollisuudet täyttää nämä velvollisuudet on määritelty sen perusteella, että kyseinen maa oli sokerin nettoviejä.

Sen vuoksi pahoittelen, ettei yhteisö voi hyväksyä Burkina Fason pyyntöä liittyä sokeria koskevaan pöytäkirjaan.

Jäljennös tästä kirjeestä lähetetään AKT-valtioiden pääsihteerille.

Vastaanottakaa, Arvoisa Herra, korkeimman kunnioitukseni vakuutus.

Euroopan unionin neuvoston puolesta
(1)

Neuvoston asetuksen (EY) N:o 866/2004 4 artiklan 5 kohdan mukaan Kyproksen tasavallan hallituksen tosiasialliseen hallintaan kuulumattomilta alueilta sen tosiasialliseen hallintaan kuuluville alueille tuotavien tavaroiden mukana on seurattava asiakirja, jonka on antanut komission yhteisymmärryksessä Kyproksen tasavallan hallituksen kanssa tähän tarkoitukseen valtuuttama Kyproksen turkkilainen kauppakamari.
(1)

EY:n ja Chilen väliseen sopimukseen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista (jäljempänä ’sopimus’) sisältyy – koska eläinten hyvinvointi on tärkeää ja koska se on yhteydessä eläinlääkinnällisiin asioihin – tavoite kehittää eläinten hyvinvointia koskevia normeja ja tarkastella näitä normeja ottaen huomioon kehitys toimivaltaisissa kansainvälisissä standardointielimissä. Sopimuksen lisäyksen I C mukaisesti sitä sovelletaan erityisesti eläinten tainnutukseen ja teurastukseen liittyvien eläinten hyvinvointia koskevien normien kehittämiseen.
(2)

Hyväksyessään Bulgariaa ja Romaniaa koskevat komission etenemissuunnitelmat Kööpenhaminan Eurooppa-neuvosto hyväksyi yleislinjan, jonka mukaan taloudellisen tuen myöntämisestä Unkarin tasavallalle ja Puolan kansantasavallalle 18 päivänä joulukuuta 1989 annetulla neuvoston asetuksella (ETY) N:o 3906/89 (2) käyttöön otetun Phare-ohjelman tuki, samoin kuin asetuksella (EY) N:o 1268/1999 (3) käyttöön otetun maatalouden ja maaseudun kehittämisen erityisen liittymisohjelman (Sapard) tuki ja asetuksella (EY) N:o 1267/1999 perustetun liittymistä edeltävän rakennepolitiikan välineen (Ispa) varat kohdennetaan uudelleen Bulgarialle ja Romanialle suhteessa 30/70.
d)

lintuja on pidetty eristettyinä vähintään 10 vuorokautta ennen vientiä, ja niille on H5N1-vasta-aineen tai genomin havaitsemiseksi tehty maaeläinten diagnostisia testejä ja rokotteita käsittelevän käsikirjan (Manual of Diagnostic Tests and Vaccines for Terrestrial Animals) kohdan 2.1.14 mukainen testi, jossa on käytetty aikaisintaan kolmantena eristyspäivänä otettua näytettä.
2.

RYHMÄT JA YHTEISÖT 1) Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims) 2) Al-Aqsa marttyyrien prikaati 3) Al-Aqsa e.V. 4) Al-Takfir ja al-Hijra 5) Aum Shinrikyo (alias AUM, alias Aum Supreme Truth, alias Aleph) 6) Babbar Khalsa 7) Filippiinien kommunistinen puolue, mukaan lukien New People's Army (NPA), joka on yhteydessä Sison Jose Maria C:hen (alias Armando Liwanag, alias Joma, Filippiinien kommunistisen puolueen, mukaan lukien NPA, johtaja) 8) Gama'a al-Islamiyya (Islamic Group), (alias Al-Gama'a al-Islamiyya, IG) 9) Great Islamic Eastern Warriors Front (IBDA-C) 10) Hamas (sisältäen Hamas-Izz al-Din al-Qassem) 11) Holy Land Foundation for Relief and Development 12) International Sikh Youth Federation (ISYF) 13) Kahane Chai (Kach) 14) Kurdistanin työväenpuolue (PKK), (alias KADEK; alias KONGRA-GEL) 15) Mujahedin-e Khalq Organisation (MEK tai MKO) [paitsi ’National Council of Resistance of Iran’ (NCRI)] (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society) 16) Kansallinen vapautusarmeija (Ejército de Liberación Nacional) 17) Palestiinan vapautusrintama (Palestine Liberation Front – PLF) 18) Palestiinan islamilainen jihad (Palestinian Islamic Jihad – PIJ) 19) Palestiinan vapautuksen kansanrintama (Popular Front for the Liberation of Palestine – PFLP) 20) Popular Front for the Liberation of Palestine-General Command (alias PFLP-General Command, PFLP-GC) 21) Kolumbian vallankumoukselliset asevoimat (FARC) 22) Revolutionary People's Liberation Army / Front/Party (DHKP/C), (alias Devrimci Sol (Revolutionary Left), Dev Sol) 23) Loistava polku (Sendero Luminoso) 24) Stichting Al Aqsa (alias Stichting Al Aqsa Nederland, alias Al Aqsa Nederland) 25) United Self-Defense Forces / Group of Colombia (AUC) (Autodefensas Unidas de Colombia)
a)

Korvataan 1 kohdassa johdantovirke seuraavasti: ”Tuore siipikarjanliha on merkittävä suorakulmaisella merkinnällä, jossa on laitoksen hyväksymisnumero muttei kirjaimia CE, eikä sitä saa lähettää Italiasta, jos se on saatu”.
6.

Komitean jäsenet, joiden on siirryttävä asuinpaikastaan tehtäviensä suorittamiseksi, saavat korvauksen kustannuksistaan sekä erillisen korvauksen komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä yhteisön ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä 25 päivänä heinäkuuta 1967 annetun asetuksen N:o 422/67/ETY, N:o 5/67/Euratom (1) 6 artiklassa säädettyjen edellytysten mukaisesti. Neuvosto vastaa tästä aiheutuvista kuluista.
(3)

Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annettu Euroopan parlamentin ja neuvoston asetus (EY) N:o 999/2001 (3) on tällä hetkellä kaikkien TSE-tauteihin liittyvien toimenpiteiden oikeusperusta. Asetusta (EY) N:o 999/2001 muutettiin komission asetuksella (EY) N:o 1492/2004 lampaiden ja vuohien siemennesteen, munasolujen ja alkioiden kauppaan liittyvien erityisten TSE:tä koskevien vaatimusten selventämiseksi ja poikkeusten tekemiseksi tietyn genotyypin eläinten siemennesteen ja alkioiden osalta.
(8)

Kun analyyttisten kokeiden tulokset osoittavat sellaisen aineen jäämien esiintymistä, jota varten määritysmenetelmien suorituskyvyn vähimmäisvaatimukset on päätöksen 2002/657/EY mukaisesti vahvistettu, ja koska asetus (EY) N:o 882/2004 tulee voimaan vasta 1 päivänä tammikuuta 2006, on paikallaan selventää, mihin toimenpiteisiin on ryhdyttävä, kun otetaan huomioon erästä ihmisten terveydelle mahdollisesti aiheutuva vakava uhka sekä direktiivien 96/23/EY ja 97/78/EY ja asetuksen (EY) N:o 178/2002 sisältämät säännökset.
1.

Liitteessä lueteltuja, Länsirannalta ja Gazan alueelta peräisin olevia tuotteita saa tuoda yhteisöön jäljempänä ja liitteessä vahvistetuin edellytyksin. a) Tuontitullit poistetaan tai ne saatetaan sarakkeen a osoittamalle tasolle. b) Tiettyjen sellaisten tuotteiden osalta, joille yhteisessä tullitariffissa määrätään arvotulli sekä paljoustulli, sarakkeessa a ja sarakkeessa c ilmoitettua alennusprosenttia sovelletaan ainoastaan arvotulliin. CN-koodiin 1509 10 kuuluvan tuotteen osalta tullinalennusta sovelletaan kuitenkin myös paljoustulliin. c) Tiettyjen tuotteiden tullit poistetaan niille sarakkeessa b ilmoitettujen tariffikiintiöiden rajoissa. Tariffikiintiöitä sovelletaan vuosittain 1 päivästä tammikuuta 31 päivään joulukuuta, jollei toisin ilmoiteta. d) Yhteisen tullitariffin mukaisia tulleja sovelletaan kiintiöiden ulkopuolella tuotuihin määriin asianomaisesta tuotteesta riippuen täysimääräisinä tai alennettuina sarakkeen c mukaisesti.
(8)

Komissio esittää päätöksessään taulukon laatimispäätöksen keskeiset kohdat, sen oikeudelliset puitteet ja liiton käyttäytymisen, joiden perusteella se katsoo, että tässä tapauksessa on kyse yritysten yhteenliittymän päätöksestä, jonka tarkoituksena on rajoittaa kilpailua. Komissio katsoo näin siitä huolimatta, että liitto on määritellyt taulukon ”suuntaa-antavaksi” ja että kaikki arkkitehdit eivät ole pitäneet sen noudattamista pakollisena.
(1)

Sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, 22 päivänä huhtikuuta 1997 tehdyssä komission päätöksessä 97/296/EY (2) luetellaan maat ja alueet, joista kalastustuotteiden tuonti ihmisravinnoksi on sallittua. Kyseisen päätöksen liitteessä olevassa I osassa luetellaan maat ja alueet, joista on tehty erityinen päätös terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (3) perusteella, ja liitteessä olevassa II osassa luetellaan maat ja alueet, jotka vastaavat päätöksen 95/408/EY 2 artiklan 2 kohdan edellytyksiä.
1)

Korvataan 25 artikla seuraavasti: ”25 artikla Ennakkorahoitus 1. EU:n nopean toiminnan sotilasoperaation yhteydessä rahoitukseen osallistuvat jäsenvaltiot maksavat rahoitusosuuksinaan rahoitusohjetta vastaavan määrän. Maksut suoritetaan jäljempänä määritellyllä tavalla sanotun kuitenkaan rajoittamatta 24 artiklan 4 kohdan soveltamista. 2. EU:n nopean toiminnan sotilasoperaatioiden rahoittamiseksi ennakkoon operaatioon osallistuvien jäsenvaltioiden on: a) joko maksettava Athenea koskevia rahoitusosuuksia ennakkoon; b) tai, kun neuvosto päättää toteuttaa EU:n nopean toiminnan sotilasoperaation, jonka rahoitukseen ne osallistuvat, maksettava rahoitusosuutensa kyseisen operaation yhteisiin kustannuksiin viiden päivän kuluessa pyynnön lähettämisestä rahoitusohjeen suuruisena, jollei neuvosto toisin päätä. 3. Edellä mainittua tarkoitusta varten alustavat määrärahat talousarvion erityiseen osastoon määrittää erityiskomitea, jossa on yksi edustaja kustakin niistä jäsenvaltioista, jotka ovat päättäneet maksaa rahoitusosuuksia ennakkoon (jäljempänä ’ennakkoon maksavat jäsenvaltiot’). Nämä alustavat määrärahat katetaan rahoitusosuuksilla, jotka ennakkoon maksavien jäsenvaltioiden on maksettava 90 päivän kuluessa kyseisiä rahoitusosuuksia koskevan pyynnön lähettämisestä. Vuonna 2005 ennakkoon maksettavat rahoitusosuudet on kuitenkin maksettava kahdessa erässä 30 päivään huhtikuuta 2005 ja 30 päivään marraskuuta 2005 mennessä. 4. Rahoitusosuudet, jotka ennakkoon maksavan jäsenvaltion on maksettava operaatiota varten ja joiden määrä vastaa enintään sen tämän artiklan 3 kohdassa tarkoitettuihin alustaviin määrärahoihin maksamaa rahoitusosuutta, on maksettava 90 päivän kuluessa pyynnön lähettämisestä, sanotun kuitenkaan rajoittamatta 24 artiklan 4 kohdan soveltamista. Samansuuruinen määrä voidaan osoittaa operaation komentajan käyttöön ennakkoon maksetuista rahoitusosuuksista. 5. Sen estämättä, mitä 20 artiklassa säädetään, tämän artiklan 3 kohdassa tarkoitetut alustavat määrärahat, joita käytetään operaatioon, on täydennettävä 90 päivän kuluessa pyynnön lähettämisestä. 6. Ennakkoon maksava jäsenvaltio voi erityisolosuhteissa valtuuttaa hallinnoijan käyttämään sen ennakkoon maksettua rahoitusosuutta kyseisen jäsenvaltion rahoitusosuuden kattamiseksi sellaisessa muun kuin nopean toiminnan operaatiossa, johon se osallistuu, sanotun kuitenkaan rajoittamatta 1 kohdan soveltamista. Kyseisen jäsenvaltion on täydennettävä ennakkoon maksettu rahoitusosuus 90 päivän kuluessa pyynnön lähettämisestä. 7. Sen estämättä, mitä 31 artiklan 3 kohdassa säädetään, operaation komentaja saa sitoa ja maksaa hänen käyttöönsä osoitetut määrärahat. 8. Jäsenvaltio voi peruuttaa tekemänsä valinnan ilmoittamalla siitä hallinnoijalle vähintään kolme kuukautta etukäteen.”
(1)

Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa. Kyseisen direktiivin mukaan kissojen, koirien, hillerien ja frettien maahantuontia koskevien edellytysten on vastattava vähintään niitä edellytyksiä, jotka on vahvistettu lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 998/2003 (2). Näiden lajien kaupallisiin ja muihin kuin kaupallisiin kuljetuksiin sovellettavien edellytysten välisellä vastaavuudella pyritään välttämään lemmikkieläinten kauppaan liittyvät petokset.
(2)

Koska tuotteiden uudelleenkäyttö, kunnostaminen ja käyttöiän pidentäminen on kannattavaa, varaosia on oltava saatavilla sellaisten ajoneuvojen korjaamista varten, jotka oli jo saatettu markkinoille 1 päivänä heinäkuuta 2003. Tämän vuoksi lyijyn, elohopean, kadmiumin ja kuusiarvoisen kromin käyttö pitäisi sallia sellaisissa varaosissa, jotka on saatettu markkinoille 1 päivän heinäkuuta 2003 jälkeen kyseisten ajoneuvojen korjaamista varten.